Tíz embert mentettek ki az égõ panelházból
Pénteken a kora délutáni órákban tûz ütött ki egy szegedi tízemeletes panelház nyolcadik emeletén.
Tûz ütött ki egy szegedi tízemeletes panelház nyolcadik emeletén pénteken a kora délutáni órákban. A baleset a Csongrádi sugárút és a Rózsa utca sarkánál történt. A tûz átterjedt a kilencedik és a tizedik emeletre is, a tûzesetben egy szoba teljesen kiégett.
A Csongrád megyei katasztrófavédelem szóvivõje elmondta: három tûzoltóautó ment a helyszínre, és a kosaras jármû is ott van. Tátrai János közölte:  tíz embert mentettek ki a házból, hármat a mentõk füstmérgezés gyanújával vizsgáltak meg, de csak egyiküket kellett kórházba szállítani megfigyelésre.
A delmagyar.hu helyszínen tartózkodó tudósítója a tûzoltóktól  megtudta: az anyagi kár jelentõs. Az elõzetes szakértõi vélemények szerint elektromos tûz okozta a balesetet, a rendõrség közigazgatási szemlét folytat az ügyben.

– A nyolcadik emeleti lakásban a szoba teljesen kiégett. A mellette lévõ helyiségekbe is átterjedt valamelyest a tûz, de valójában csak egyetlen szobát érintett – mondta Dudás Miklós tûzoltóparancsnok. Hozzátette: a tûz nem, csak a füst terjedt fel a kilencedik és tizedik emelet felé. Az alsó lakás pedig feltehetõleg elázott: ilyenkor vízzel oltanak, ráadásul a tûzben a radiátorok is szétolvadnak. Az oltás után azokból folyik a víz, ezért áznak el gyakran a földszintig a lakások.
Botka László szegedi polgármester közleményt adott ki. Ebben úgy fogalmazott: intézkedett és természetesnek tartja, hogy az a család, esetleg családok, akiknek az otthona a lakástûzben lakhatatlanná vált, átmeneti idõre az önkormányzattól cserelakást kapnak.
Szeged tûz baleset